jkorsvik/nowiki_second_scrape_merged huggingface dataset:
Fabelprosa

Fabelprosa er et annet navn, utviklet av den norske forfatterduoen Bing & Bringsværd, på alle slags typer fantastisk litteratur: fantasy, grøsser og science fiction.


== Fabelprosalauget ==
I 2014 gikk en gruppe unge forfattere sammen om å stifte Fabelprosalauget som en interesseforening for å «synliggjøre og fremme norsk fantastisk litteratur».


== Referanser ==
Måken Jonathan

Måken Jonathan (originaltittel: Jonathan Livingston Seagull), er en roman skrevet i 1970 av den amerikanske forfatteren Richard Bach. I 1973 ble det også laget spillefilm om historien av filmprodusenten Hall Bartlett, med musikk av Neil Diamond. 
Boken forteller historien om Jonathan Livingston Seagull, en måke som er lei av den daglige skrikingen etter mat. Oppslukt av sin lidenskap for flyving presser han seg selv til å perfeksjonere alt han har lært seg om det å fly. Til slutt blir han utstøtt fra flokken sin. Som utstøtt fortsetter han å øve på å fly, og han blir stadig mer fornøyd med sine evner, som fører han til et idyllisk liv. 
En dag møter Jonathan to måker som tar ham til en «høyere plan eksistens» (minner om tro på kinesisk, i at det ikke er himmelen, men en bedre verden funnet gjennom perfeksjon av kunnskap), hvor han møter andre måker som elsker å fly. 
Han oppdager at hans rene fasthet og ønske om å viten gjør han til en «unik en-av-en-million fugl». Jonathan blir venn med den viseste måken på den nye plassen, denne måken heter Chiang, og Chiang tar ham videre utenfor all hans tidligere læring. Han lærer seg kunsten i å forflytte seg umiddelbart til et annet sted i universet. Hemmeligheten, som Chiang sier, er å «begynne med å vite at du allerede har kommet …».
Men Jonathan er ikke helt fornøyd med sitt nye liv, så han vender tilbake til jorden for å finne andre som ham, for så å kunne videreføre sin nyervervede kunnskap til dem. Hans ønske er å kunne spre sin kjærlighet for flyvingen til andre. Hans misjon blir kronet med hell, fordi han treffer andre likesinnede måker, som også har blitt forvist fordi de ikke har tilpasset seg flokken sin. I siste del av boken er det den aller første av hans studenter, Fletcher Lynd Seagull, som blir førstelæreren i kunsten å fly, og Jonathan flyr videre for å fortsette på sin egen læring.


== Referanser ==
Kotorosl

Kotorosl (også kalt Kotorost (russisk: Ко́торосль) er ei elv i Jaroslavl oblast i Russland. Den er ei høyre sideelv til Volga, og er 132 kilometer lang, med et nedbørfelt på 6 370 km². Middelvannføringen er på 30 m³/s. 
Elva starter i Nerosjøen ved Rostov, og renner gjennom Karabikha og munner ut i Volga i Jaroslavl. I middelalderen var elva av stor strategisk viktighet, da den knyttet Rostov til Russlands viktigste vannveier. Kotorosls viktigste sideelv er Ustje, som renner gjennom Semibratovo til Borisogleb.


== Referanser ==
Vinnerpoeng (bridge)

Tabell for beregning av vinnerpoeng basert på antallet IMP.

Reglene for utregning av VP er endret med virkning fra 1. juli 2013. Det er ikke lenger mulig å oppnå mer enn 20 poeng pr. kamp. Ny VP-tabell finnes via sidene til Norsk Bridgeforbund: http://bridge.no/Bridgemateriell/Lagkamplister-og-slipper/VP-skalaer-ny-20-0-skala


== Se også ==
Duplikatbridge
IMP

IMP eller Imp kan vise til:

Man-pund, en form for britisk pund benyttet på Man.
Imp (hest), engelsk fullblodshest.
«International Match Points», et begrep innen duplikatbridge.
Hillman Imp, en britisk bil fra 1960- og 70-tallet.
IMP-smelte ovn, forkortelse for «induction melting process»
Pickwick-klubben

The Pickwick Papers, på norsk ofte Pickwick-klubben, var Charles Dickens' første skjønnlitterære verk; opprinnelig utgitt i 20 månedshefter med tittelen The Posthumous Papers of the PICKWICK CLUB, containing a faithful record of the Perambulations, Perils, Travels, Adventures and Sporting Transactions of the Corresponding Members. Edited by "Boz". With Illustrations, 1836—37.
«Boz» var pseudonymet Dickens benyttet som journalist, og ved utgivelsen av boken Sketches by Boz i 1836. Da The Pickwick Papers ble utgitt samlet i bokform i 1837, sto Dickens eget navn på tittelbladet.
The Pickwick Papers var i utgangspunktet et oppdragsverk, over en idé utviklet av illustratøren Robert Seymour. Rammen var en parodi på tidens alvorlige selskaper til fremme av nyttig lærdom. Samuel Pickwick er oppdagelsesreisende og naturforsker, hvis bedrifter kan synes latterlige for leserne, men vekker stor beundring blant hans egne tilhengere — i første rekke den tykke, middelaldrende sjarmøren Stacy Tupman, og de yngre klubbmedlemmene, poeten Mr. Snodgrass og «sportsmannen» Mr. Winkle (som i virkeligheten er en kløne uten erfaring i noen sport). Fortellingen følger de fire vennene på ulike reiser rundt om i Syd-England, gjennom rettssaken Mr. Pickwick trekkes inn i av sin tidligere husvertinne, og det påfølgende oppholdet i gjeldsfengsel.
Dickens, som bare var 24 år gammel da prosjektet startet, tok snart styringen, og utvidet handling og persongalleri, slik at fortellingen fikk preg av roman. Seymour døde, og ble erstattet av nye illustratører. Serien ble en stor suksess, og opphav til en liten industri av «piratkopier» og «spin-off»-produkter.
Blant Dickens genistreker var å utstyre Mr. Pickwick med en tjener: den rappkjeftede, unge cockneyen Sam Weller. Andre gjennomgangsfigurer er svindleren Alfred Jingle og hans kumpan, Job Trotter, og den pompøse smågodseieren Mr. Wardle, med døtre, ugift søster og gammel mor, foruten en usedvanlig fet tjenestegutt med påtrengende søvnbehov, i landsbyen Dingley Dell.
I den grad The Pickwick Papers har en samlet, underliggende tematikk, må det være maktmisbruk og autoritetspersoners manglende klokskap. Dette blir satt på spissen i sekvensen om parlamentsvalget i den fiktive byen Eatanswill, i scenene med advokater og rettsvesen, og i de mange episodene der Mr. Jingle lurer pompøse overklassemennesker opp i stry. Her er det svært uklart hvem som er den største sjarlatanen; svindleren eller samfunnsstøtten.
Fortellingen er også full av anekdoter, sagn og miniatyrnoveller; ofte med et spøkefullt innslag av det overnaturlige. Stilen er gjennomgående ironisk, men heller ikke uten den sentimentale moralismen forfatteren senere ble kjent for. Ved nyutgivelser i 1847 og 1867 fjernet forfatter og forlegger noen av originalutgavens mest ironiske trekk; f.eks. det at det fantes to kapitler med nummeret 28 (en spøk med at Dickens skrivelyst i et tidligere hefte hadde ført til at et kapittel måtte deles mellom to hefter).
Los Mochis

Los Mochis er en by i den meksikanske delstaten Sinaloa, ved utløpet av elva Río Fuerte. Byen ble grunnlagt i 1903 av Albert Kimsey Owen, og den befinner seg i kommunen Ahome nord i delstaten. Tall fra 2007 viser at det bor omtrent 258 000 innbyggere i Los Mochis og dette utgjør omtrent 60 % av det totale innbyggertallet for kommunen.


== Kjente personer fra Los Mochis ==
Denisse Guerrero, sangerinne.
Laura Harring, skuespillerinne.
Omar Bravo, fotballspiller.
Nicolás Romero

Nicolás Romero er en kommune og en by (offisielt Ciudad Nicolás Romero) i den meksikanske delstaten Edomex (Estado de México). Kommunen inngår i storbyområdet ZMCM, som en del av Mexico by. Folketellinger fra 2005 viser at det bor 269 393 innbyggere i kommunen. Administrativt sentrum for kommunen er Villa Nicolás Romero.


== Eksterne lenker ==
Offisielt nettsted 
(en) Ciudad Nicolás Romero – kategori av bilder, video eller lyd på Commons
Ensenada

Se også kommunen, Ensenada.
Ensenada er den tredje største byen i den meksikanske delstaten Baja California. Den befinner seg i kommunen med samme navn, som er den største i areal i Mexico. Folketellinger fra 2005 viser at det bor 260 075 innbyggere i byen, men tallet er raskt økende.

Ensenada er en viktig havneby for Baja California.


== Sport ==
Billøpet Baja 1000, som ender i La Paz, starter fra Ensenada.
Ensenada (kommune)

Ensenada er den største kommunen i Baja California og den største kommunen i Mexico målt i areal.
Totalt areal er 51 952,26 km². Kommunen befinner seg ved stillehavskysten i vest og Californiabukten i øst. Det totale innbyggertallet i 2005 var 413 481.


== Administrative distrikter ==
Kommunen er inndelt i 24 administrative distrikter.

La Misión
El Porvenir
Francisco Zarco
Real del Castillo
El Sauzal
Ensenada, administrativt senter
San Antonio de las Minas
Ex-Ejido Chapultepec
Maneadero (con la subdelegación Esteban Cantú)
Santo Tomás
Eréndira
San Vicente
Valle de la Trinidad
Punta Colonet
Camalú
Vicente Guerrero
San Quintín
El Rosario
Puertecitos
El Marmol
Punta Prieta
Bahía de los Angeles
Calmallí (Villa Jesús María)
Isla de Cedros
Willy Lundin

Willy Lundin (født desember 1931 i Nol, utenfor Göteborg) er en svensk jazzmusikere (altsaksofon, trekkspill) og maler, lenge ansett for å være en av Europas ledende på instrumenterne.
Lundin var opprinnelig inspirert av bl.a Charlie Parker og Lee Konitz. Han ble engasjert i Kenneth Fagerlunds orkester og han spilte med  mange av verdens ledende jazzmusiker som Stan Getz, Lee Konitz, Joe Zawinul og barytonsaksofonist Lars Gullin med flere, og sammen med pianist Lars Sjösten: «Select Notes», den svenske Gyllene Skivan fra 1981. Lundin gav også ut en CD med folkemusikk-inspirert jazz på trekkspill (1994); «Swedish Paintings».


== Eksterne lenker ==
Willy Lundin, Dragspel Intervju SR P2
ANT

ANT kan sikte til:

Aktør-nettverksteori
IOK-landskode for Antigua og Barbuda (Antigua og Barbuda under OL)
Obnora

Obnora (russisk: Обно́ра) er ei elv i Vologda og Jaroslavl oblast i Russland. Den er ei høyre sideelv til Kostroma og er 132 kilometer lang, med et nedbørfelt på 2 440 km².Byen Ljubim ligger ved Obnora.


== Referanser ==
Sogozja

Sogozja (russisk: Сого́жа) er ei elv i Jaroslavl og Vologda oblast i Russland. Den er 125 km lang, med et nedbørfelt på 2950 km².
Elva munner ut i Rybinsk-reservoaret i Volga. Før Rybinsk-reservoaret ble bygget var Sogozja ei sideelv til Sjeksna. 
Byen Posjekhonje ligger ved Sogozja
Insar (elv)

Insar (russisk: Инса́р) er ei elv i Republikken Mordovia i Russland. Den er ei høyre sideelv til Alatyr, og er 168 kilometer lang og har et nedbørfelt på 3 860 km². Elva får mesteparten av sin vannføring fra snøsmelting, og den er høyest under vårflommen i april. Middelvannføringen ved Saransk er 7,71 m³/s. Elva er frosset over fra november til vårløsningen i april.Byer ved Insar er Ruzajevka og Saransk.


== Referanser ==
Alatyr (elv)

Alatyr (russisk: Алатырь) er ei elv i Republikken Mordovia i Russland. Den er ei venstre sideelv til Sura, og er 296 kilometer lang og har et nedbørfelt på 11 200 km². Elva er frosset over fra november til vårløsningen i april.Langs Alatyr ligger byene Ardatov og Alatyr.


== Referanser ==


== Eksterne lenker ==
(en) Alatyr River – kategori av bilder, video eller lyd på Commons
Garving

Garving er en metode for å gjøre rå dyrehuder og skinn myke og beskytte dem mot forråtnelse slik at en kan lage lær og holdbare, slitesterke skinnvarer. Ved garving blir hudene behandlet med garvestoffer fra bark, med mineralstoffer eller med fett, eksempevis tran. Garvehåndverket omfatter også forbehandling og etterbehandling av skinnene, det vil si bearbeiding utenom den egentlige kjemiske garveprosessen som konserverer hudene. 
Før skinnene garves, reingjøres de og avhåres. Avhåringen kan skje gjennom en surning eller ved kalking. Siste del av garveprosessen er mykgjøringen.
Håndverkeren som utfører garving, kalles en garver, mens et verksted eller en fabrikk for garving kalles garveri.


== Garveteknikker ==
Vegetabilsk garving, også kalt logarving og rødgarving
Mineralgarving
Kromgarving, oppfunnet i 1853
Hvitgarving eller alungarving
Semsgarving, også kalt semsk-, fett- og oljegarving eller semsking
Kombinasjonsgarving
Fettgarving


== Se også ==
Pelsberedning, behandling av dyrehuder og pelsskinn for at læret skal bli mykt og lett og fortsatt beholde pelshårene.


== Eksterne lenker ==
(en) Tanning – kategori av bilder, video eller lyd på Commons 
Mestermobler.no om garving
Skraping og garving av skinn i vikingtida
Yrkesbeskrivelse av garver, Utdanning.no
Norsk historisk leksikon om garving
Oppslagsordet »Läder» i Nordisk familjebok fra 1912 (grundig om bearbeiding av dyrehuder og garving, skrevet på svensk)
Nettsiden til Lottas garveri i Sigtuna i Sverige. Besøkt 13.11.2013
Francistown

Francistown er en by i Botswana. Byen ligger øst i landet, ved grensen til Zimbabwe. Francistown er hovedstaden i Nordøst-distriktet. I 2001 hadde byen 113 315 innbyggere og den er dermed den nest største byen i landet, etter Gaborone.
Byen ble grunnlagt i 1897 og var sentrumet for det første gullrushet i det sørlige Afrika. På denne tiden vokste byen fort, og det var en av grunnene til at byen ble en av de største i Botswana. Fortsatt finnes det flere gruver fra gullgravertiden i områdene rundt byen.
Goliath Awaits

Goliath Awaits er en amerikansk miniserie i to deler fra 1981. Serien handlet om vraket av et britisk luksusskip som ble gjenfunnet av amerikanske dykkere etter 40 år. Til sitt sjokk oppdaget dykkerne at det levde mennesker på innsiden av vraket. Serien ligger sjangermessig innen eventyr og thriller.  
Serien ble sendt på NRK den 6. og 13. juli 1985 med den nynorske tittelen Goliath ventar.


== Handling ==
Dykkeren Peter Cabot (Mark Harmond), som er ombord på et forskningsskip, oppdager vraket av luksusskipet "Goliath". Det store passasjerskipet med flere hundre passasjerer forsvant under den annen verdenskrig. Cabot dykker igjen for å se nærmere på vraket. Til sitt sjokk oppdager han en ung, lys levende kvinne (Emma Sams) som stirrer mot ham fra skipet ventiler. Etterhvert viser det seg at det lever et helt samfunn der nede og at de hadde overlevd på grunn av at de hadde klart å produsere oksygen på en kunstig måte og skaffe mat fra havet. Det viser seg også at lederskapet skjuler hemmeligheter de ikke ønsker avslørt. Etterhvert oppstår det konflikter mellom dem som vil bevare samfunnet og dem vil utforske den nye verden på overflaten. Ting kompliserer ytterligere etter at det blir kjent at skipet inneholder fortrolige dokumenter til president Franklin D. Roosevelt fra krigens dager.


== Viktigste skuespillere i serien ==
Mark Harmon – Peter Cabot
Christopher Lee – John McKenzie
Eddie Albert – Admiral Wiley Sloan
John Carradine – Ronald Bentley
Alex Cord – Dr. Sam Marlowe
Robert Forster – Commander Jeff Selkirk
Frank Gorshin – Dan Wesker
Jean Marsh – Dr. Goldman
John McIntire – Senator Oliver Bartholemew


== Referanser ==


== Eksterne lenker ==
(en) Goliath Awaits på Internet Movie Database 
(en) Goliath Awaits på AllMovie
Kubbetjørn

Kubbetjørn er et tjern på østsiden av Gandsfjorden i Sandnes kommune. Ved tjernet ligger den gamle fraflyttede husmannsplassen med samme navn. Fremdeles sees bygningsrester etter gården, som ble drevet fra 1851 til 1891. 


== Turområde ==
Området er et populært turområde som også er tilrettelagt for å ta med barnevogn, bare 20 minutter spasertur fra parkeringsplass på Gramstad. Ved Kubbetjørn er det flere grillplasser og sittegrupper, og det er satt opp lekeapparater for barn. 
Fra Kubbetjørn er det mulig å gå på merkede stier til Dalsnuten og en rekke andre steder i området. Østover kommer man over Paradisskaret til Lutsi, sørover kommer man til Aspervika eller til Vatne og Hana. 


== Litteratur ==
Bang-Andersen, S. 1999: Husmannsplassen ved Kubbetjørn. Stavanger turistforenings årbok 1998,  40-41.
Johanson, Helge: De minstes favoritt. Stavanger Aftenblads helgemagasin Pluss 27. juni 2008 side 36-37
Bussluse

Bussluse er en anordning for å sikre at bare busser får tilgang på en bestemt veistrekning. Bussluser konstrueres på to ulike måter; enten som et stasjonært hinder som lages som et hull i veien (bussgrav) eller som en forhøyning i midten av veien som er tilpasset bussenes sporvidde og avstand over bakken.
Ved en bussgrav er hjulsporene så langt fra hverandre at bare busser er brede nok til å kunne benytte overgangen, mens personbiler faller nedi hullet. En bussluse i form av en forhøyning i veien er så høy at busser med sin sporvidde og gulvhøyde kjører over, mens personbiler i beste faller skraper nedi forhøyningen. Forhøyningen lages samtidig så bred at personbiler ikke skal kunne passere. Ettersom lavgulvsbusser innføres stadig flere steder er imidlertid forhøyningene på vei ut til fordel for bussgrav.
I tillegg har en bevegelige hindre, som oftest en radiostyrt bom, som heves når en buss eller annet kjøretøy med riktig radiosender kommer inn mot bommen. Bommen kan også være styrt av en vekt som gjør utslag på tunge kjøretøy, men ikke for lette personbiler.

		
		


== Se også ==
Fartshump
Veibom
Vikeplikt
Sluse
Wrath of the Tyrant

Wrath of the Tyrant (utgitt 1992) er den første demoen til det norske black metal bandet Emperor.


== Sporliste ==
«Introduction» (2:20)
«Ancient Queen» (3:17)
«My Empire's Doom» (4:34)
«Forgotten Centuries» (2:51)
«Night of the Graveless Souls» (2:56)
«Moon over Kara-Shehr» (4:25)
«Witches Sabbath» (5:41)
«Lord of the Storms» (2:10)
«Wrath of the Tyrant» (3:58)


== Artister ==
Ihsahn – gitarist, vokalist og synthesizer
Samoth – trommer
Mortiis – bass


== Kilder ==
Encyclopaedia Metallum


== Eksterne lenker ==
(en) Wrath of the Tyrant på Discogs 
(en) Wrath of the Tyrant på MusicBrainz 
(en) Wrath of the Tyrant på Encyclopaedia Metallum
Sarcófago

Sarcófago er et black- og death metal–band fra Belo Horizonte i Brasil.Bandet ble stiftet i 1985. Tekstene omhandler temaene død, begjær, alkohol, satan og anti-kristenhet. De er også kjent som grunnleggerne av Corpse paint–stilen som på 1990-tallet har inspirert mange norske metal-band.


== Biografi ==
Sammen med bandet Sepultura blir Sarcófago ansett for å være bandet som gjorde black metal kjent og populært i Sør-Amerika. Omkring midten av 1980-tallet blomstret de søramerikanske metal-bandene opp, men de var for det meste lokalkjente. Sarcófago skilte seg ut da de begynte å krysse forskjellige sjangere, fra death metal til antydninger av punk rock. Gitarist Wagner Lamounier grunnla bandet, og litt senere kom bassisten Gerald Minelli, gitaristen Zéber og trommeslager Eduardo. De fikk platekontrakt med det lokale plateselskapet Cogumelo Records og ga ut debutalbumet I.N.R.I., juli 1987.
Etter abumet «The Laws of Scourge» i 1991 gjorde endelig Sarcófago suksess i Europa.


== Medlemmer ==


=== Nåværende medlemmer ===
Wagner «Antichrist» Lamounier, vokalist og gitarist (1985–)
Gerald «Incubus» Minelli, Bass (1986–)


=== Nåværende Studio- og livemedlemmer ===
Eugenio, tromme programming og Keyboards


=== Tidligere medlemmer ===
Gitarister

Zeber «Butcher» (1985–1987)
Fabio Jhasko (1990–1993)Trommeslagere

Armando «Leprous» Sampaio (1986)
Eduardo «D.D. Crazy» (1985–1987)
Manoel «Joker» (1989–1991)
Lucio Olliver (1991–1993)Bassister

Juninho «Pussy Fucker» (1985–1986)


== Diskografi ==
StudioalbumSamlealbum og split albumEP-erDemoerVideoer og DVD-er


== Referanser ==


== Kilder ==
Sarcófago bandinformasjon fra Encyclopaedia Metallum
Sarcófago biografi fra All Music Guide


== Eksterne lenker ==
(en) Sarcófago på Discogs 
(en) Sarcófago på MusicBrainz 
(en) Sarcófago på Encyclopaedia Metallum 
(en) Sarcófago på Spotify 
(en) Sarcófago på Myspace
Amalie & Mathea

Amalie og Mathea er en norsk humorserie som hadde premiere på NRKs strømmetjeneste NRK TV i mars 2021. Serien er laget av Amalie Stuve og Mathea Stensæth Josefsen, som også spiller alle rollene. Sesong 2 av serien ble sluppet på NRK TV i april 2022. 
Serien er satt sammen av sketsjer som dels er parodier på kjente TV-programmer. Serien ble nominert til Humorprisen 2020/2021 i klassen beste humorprogram.


== Referanser ==


== Eksterne lenker ==
(en) Amalie & Mathea på Internet Movie Database 
(no) Amalie & Mathea på NRK TV
Tony Yayo

Marvin Bernard (født 31. mars 1978), bedre kjent som Tony Yayo, er en amerikansk rapper som også er medlem av rap-gruppa G-Unit


== Biografi ==


=== G-Unit ===
G-Unit ble dannet da de tre barndomsvennene 50 Cent, Lloyd Banks og Tony Yayo bestemte seg for å lage en gruppe. Litt senere ble også Young Buck et medlem av gruppa. Yayo skaffet seg sakte, men sikkert, et rykte i New York ved hjelp av G-Unit-mixtapene, og da 50 Cent gav ut Get Rich or Die Tryin' fikk 50 også sitt eget plateselskap, G-Unit Records. På dette plateselskapet kom albumet Beg for Mercy ut i 2003, et album som senere har solgt over 2,000,000 kopier.


=== Free Yayo ===
Tony Yayo ble satt i fengsel ved slutten av 2002, grunnet ulvolig våpenbesittelse. Han satt inne i litt over et år, noe som førte til at han kun rakk å bidra på et par låter på albumet. På denne tiden ble G-Unit veldig populære, grunnet deres bestselger Beg for Mercy i tillegg til at de hadde 50 Cent som frontfigur. 50 Cent, Lloyd Banks og Young Buck startet en kampanje for å befri Tony Yayo, fra etter deres syn, urettferdige dom. De begynte å gå med Free Yayo-t-skjorter, og da Yayo i fengselet så Eminem og 50 Cent gå med disse skjortene ble han motivert og startet å skrive på sitt debutalbum.


=== Navnet Tony ===
Tony i Tony yayo står egentilig for:Talk of New York..


== Plateutgivelser ==


=== Thoughts of a Predicate Felon ===
I 2005 gav Tony Yayo ut debutalbumet Thoughts of a Predicate Felon. Singelen So Seductive ble en hit verden rundt, og bidro til at Yayos album solgte over 1,000,000 kopier totalt. I Am 50's Tax Write-off er  Yayos andre album, som etter planen skal komme ut i løpet av 2008/2009


== Diskografi ==
2005: Thoughts of a Predicate Felon


== Referanser ==


== Eksterne lenker ==
Offisielt nettsted 
(en) Tony Yayo – kategori av bilder, video eller lyd på Commons 
(en) Tony Yayo – galleri av bilder, video eller lyd på Commons 
(en) Tony Yayo på Internet Movie Database 
(en) Tony Yayo hos The Movie Database 
(en) Tony Yayo på Discogs 
(en) Tony Yayo på Discogs 
(en) Tony Yayo på MusicBrainz 
(en) Tony Yayo på Songkick 
(en) Tony Yayo på Last.fm 
(en) Tony Yayo på Genius — sangtekster 
(en) Tony Yayo på AllMusic 
Tony Yayo på Twitter 
Tony Yayo på Facebook 
Tony Yayo på Instagram 
Tony Yayo på Myspace
Adamseplene

Adamseplene er en norsk Trondheimsbasert revy- og musikkgruppe som ble grunnlagt i 1997. Gruppen besto i mange år av Ivar Nergaard, Klaus Joacim Sonstad og Hans Petter Nilsen.Gruppas første forestilling var "Om mens og menn". Forestillingen hadde premiere på Veita Scene i mai 1998. De spilte senere to måneder i Trondheim samme høst. I 1999 ga de ut den mindre suksessfulle plata adamseplene.no på plateselskapet Norske Gram. I mars 2000 hadde de premiere på showet "Full Pupp", som også ble en publikumsvinner i Trondheim og omland. I 2001 ble showet overført til TV fordelt på seks episoder som ble sendt på NRK1 høsten 2001 under tittelen Adamseplene: Full pupp. I 2002 var de aktuelle med forestillingen "Sånn går no dagan" sammen med Marianne Meløy. Høsten 2006 var de aktuelle med forestillingen «Alle tiders julebord», på Trøndelag Teater. 
Musikerne Sola Jonsen (DumDumBoys), Truls Waagø (Trondheim Symfoniorkester) og Jostein Ansnes (Dadafon) har også deltatt på noen av deres forestillinger. 


== Referanser ==